**Azi**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi

...

Cu fiecare zi, o zi e mai puțin

Din toate-acele zile care ne-au fost date,

Din toate-acele zile ce ni se cuvin,

Cu fiecare zi ne-apropiem de moarte!

...

Să nu regretăm ziua care trece,

Că-n locul ei, asemeni, o alta va veni,

Zilele-s făcute să vină și să plece,

Și-așa plecăm și noi, cu fiecare zi!

...

Când soarele sclipește în geana dimineții,

Începe-o nouă zi, în zori, la răsărit

Zilele sunt jertfa de pe altarul vieții,

Și ultimul apus e semn că s-a sfârșit!

...

Niciuna dintre zile să nu-ți fie tristă,

Deși cu fiecare zi, tu zilele îți scazi,

Ieri a trecut deja, iar mâine nu există,

Și-ntreagă viața ta, se petrece azi!